Ofertes de treball – Àrea Municipal d'Esports\nBASES REGULADORES DEL PROCÉS SELECTIU PER A LA CREACIÓ D’UNA BORSA DE TREBALL PER A CONTRACTACIONS LABORALS TEMPORALS DE L’ÀREA MUNICIPAL D’ESPORTS DE LA CALA SERVEIS MUNICIPALS S.L.\nL’objecte d’aquestes bases és, dins del programa de foment a la ocupació local, la creació a l’Àrea Municipal d’Esports de La Cala Serveis Municipals S.L. d’una borsa de treball per cobrir en règim de contractació laboral temporal, els llocs de treball vacants i substitucions necessaris per a la prestació dels serveis de l’Àrea Municipal d’Esports mentre no es produeixi la seva cobertura pels procediments de provisió i selecció definitius establerts, amb les següents especialitats que seran llistes diferenciades d’aquesta Borsa de treball:\nAnimadors/es o Monitors/es esportius/ves\nPerfil professional: La professió d’animador o animadora o monitor o monitora esportiu professional d’un esport determinat permet fer funcions d’instrucció esportiva, formació, animació, condicionament físic, millora de la condició física, control i altres funcions anàlogues respecte a les persones que aprenen i practiquen aquest esport, si aquesta pràctica no va enfocada a la competició esportiva.\nEntrenadors/es esportius/ves (referits a un esport específic)\nPerfil professional: La professió d’entrenador o entrenadora professional d’un esport determinat permet fer l’entrenament, la selecció, l’assessorament, la planificació, la programació, la direcció, el control, l’avaluació i el seguiment d’esportistes i d’equips, i funcions anàlogues, amb vista a la competició.\nDirectors/es i Monitors/es de Lleure\nPerfil professional: La professió de Director/a o Monitor/a de Lleure atendrà el següent tipus d’activitats:\nb) Camp de treball: activitat en què els participants desenvolupen, voluntàriament, desinteressadament i durant un període determinat, un treball d’interès social o comunitari o col·laboren en projectes col·lectius i no lucratius amb voluntat d’incidir en la transformació social.\ne) Colònia: activitat amb pernoctació en la qual l’estada es du a terme en un edifici, casa o instal·lació fixa.\nAuxiliars de Monitors/es Esportius/ves i/o de Lleure\nPerfil professional: Dinamització i desenvolupament de les activitats esportives o poliesportives o personal de suport logístic: persones que, sense estar directament a càrrec dels menors participants, col·laboren en el bon funcionament de l’activitat atenent aspectes de tipus logístic o infraestructural. El personal de suport logístic ha de ser major d’edat, si bé s’admet la possibilitat que part del personal de suport logístic tingui entre 16 i 18 anys. El personal de suport logístic no computa en cap de les ratis dirigents-usuaris. S’admet que formin part del personal de suport logístic persones que tinguin entre 16 i 18 anys sempre que siguin 2 anys més grans que el més gran dels participants, que no superin en nombre el 10% dels participants i fins a un màxim de 5, i que hi hagi algun altre membre major d’edat.\nSocorristes Aquàtics/ques en piscines\nPerfil professional: establir les mesures de prevenció i rescat necessàries per vetllar per la seguretat dels usuaris en piscines i instal·lacions aquàtiques, intervenint de forma eficaç mitjançant l’ajuda o el rescat en cas d’accident, tot això, actuant amb el nivell òptim de qualitat que permeti la satisfacció dels socorristes i usuaris en l’activitat i instal·lació. Dinamitzar, instruir, dirigir i concretar la iniciació al medi aquàtic i la iniciació esportiva en salvament i socorrisme.\nResponsables de Manteniment de les Instal·lacions Esportives\nPerfil professional: responsable d’obrir i tancar la instal·lació; control de nivells desinfectants i d’altres productes de piscines; manteniment i revisió d’enllumenament i força, circuits hidràulics, circuits d’ACS, circuits i aparells de climatització, sanitaris i jardineria; manteniment i revisió de màquines fines.\nPer ser admès i, en el seu cas, prendre part en les convocatòries, els/les aspirants han de reunir amb anterioritat a l’acabament del termini de presentació de sol·licituds, els següents requisits:\n2.1.- Requisits Genèrics:\nTenir setze anys complerts i no excedir els seixanta-cinc anys d’edat.\nTambé podran ser contractats el cònjuge, descendents o descendents del cònjuge, tant dels ciutadans espanyols com de les persones amb nacionalitat dels altres estats membres de la Unió Europea o dels estats als quals, en virtut dels tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i, pel que fa als descendents, siguin menors de vint-i-un anys o majors d’aquesta edat però visquin a càrrec dels seus progenitors. Les persones estrangeres residents a Espanya podran ser contractades en els termes que preveuen les disposicions vigents.\nPosseir la capacitat física i psíquica necessària per al desenvolupament de les funcions pròpies de la categoria professional.\nLes persones que tenen reconeguda una discapacitat igual o superior al 33% hauran presentar un dictamen de l’equip multiprofessional de l’Institut Català d’Assistència i Serveis Socials (ICASS) que acrediti la compatibilitat per a l’exercici de les tasques i funcions del lloc a cobrir i determini, si escau, les adaptacions que el candidat necessiti en el lloc de treball.\nNo estar inhabilitat per a l’exercici de les funcions públiques ni estar separat, mitjançant expedient disciplinari, del servei de qualsevol administració pública i, en el cas de no tenir la nacionalitat espanyola, no estar sotmès a cap sanció disciplinària o condemna penal que impossibiliti l’accés a la funció pública en l’estat d’origen.\nEstar inscrit com a demandant d’ocupació a la Borsa de Treball del Servei del Telecentre de l’Ametlla de Mar. Es verificarà per l’ajuntament. No cal presentar documentació acreditativa d’aquest requisit.\nTenir la titulació suficient exigida en les bases específiques corresponents o estar en condicions d’obtenir-la en la data en què finalitzi el termini de presentació de sol·licituds.\nAcreditar el requisit de no haver estat condemnat per sentència ferma per algun delicte contra la llibertat i indemnitat sexual o tràfic d’éssers humans, autoritzant a que l’Administració pugui consultar la inexistència d’antecedents penals per delictes de naturalesa sexual al Registre Central de Delinqüents Sexuals.\nNivell de català: posseir el certificat de nivell B del català de la Direcció General de Política Lingüística o alguna de les titulacions equivalents d’acord amb el Decret 152/2001, de 29 de maig, sobre avaluació i certificació de coneixements de català (modificat pel Decret 3/2014, de 7 de gener de 2014) i l’ordre VCP/491/2009, de 12 de novembre, pel qual es refonen i actualitzen els títols, diplomes i certificats equivalents als certificats de coneixement de català de la Direcció General de Política Lingüística. Així mateix, és d’aplicació el Decret 161/2002, d’11 de juny, sobre l’acreditació del coneixement de català i aranès en els processos de selecció de personal i provisió de llocs de treball de les administracions públiques de Catalunya.\nLlengua castellana: Les persones aspirants que no tinguin la nacionalitat espanyola han de tenir coneixements de llengua castellana del nivell C2. Aquest coneixement s’acredita mitjançant la superació de la prova o l’exercici establert a aquest efecte o la presentació d’un dels documents que s’indiquen a continuació: Certificat que acrediti que s’ha cursat la primària, la secundària o el batxillerat a l’Estat espanyol. Diploma de nivell superior d’espanyol C2 (Reial decret 1137/2002) o equivalent, o certificació acadèmica que acrediti haver superat totes les proves dirigides a l’obtenció d’aquest.Certificat d’aptitud en espanyol per a estrangers expedit per les escoles oficials d’idiomes. També estan exemptes de realitzar l’exercici de coneixements de llengua castellana les persones aspirants nacionals de països en què la llengua castellana sigui llengua oficial o que hagin cursat en llengua castellana els estudis conduents a obtenir la titulació exigida com a requisit d’accés.\n2.2. Requisits específics per a cada categoria professional:\nTitulació: alguna de les requerides per a la professió d’ Animador/a o Monitor/a esportius/va\na la LLEI 3/2008, de 23 d’abril, de l’exercici de les professions de l’esport atenent les seves modificacions vigents.\nCertificació: Inscripció al Registre de Professionals de l’Esport de Catalunya com a Animador/a o Monitor/a esportius/va.\nEntrenadors/es esportius/ves (referits/des a un esport específic)\nTitulació: alguna de les requerides per a la professió d’ Entrenador/a esportiu/va a la LLEI 3/2008, de 23 d’abril, de l’exercici de les professions de l’esport atenent les seves modificacions vigents.\nCertificació: Inscripció al Registre de Professionals de l’Esport de Catalunya com a Entrenador/a esportiu/va.\nCurs d’Iniciació a Tècnic d’Esport (CIATE): el seu certificat d’assistència NO dóna accés al Registre Oficial de Professionals de l’Esport (ROPE).\nDiploma de Premonitor/a de Lleure emès pel Pla de Formació de l’Associacionisme i Voluntariat de Catalunya.\nFormació determinada en el Decret 95/2000, del 22 de febrer, pel qual s’estableixen les normes sanitàries aplicables a les piscines d’ús públic. Titulació en matèria de socorrisme i salvament aquàtic i coneixements d’atenció sanitària immediata d’acord amb la normativa vigent.\nCertificat d’assistència i aprofitament del curs de Suport vital bàsic i desfibril·lació externa automàtica (DEA).\nCertificació: Inscripció al Registre de Professionals de l’Esport de Catalunya com a Socorrista aquàtic/a en piscines i/o Monitor/a esportiu/va (Z1).\nTitulació: Ensenyament Secundari Obligatori (ESO) o equivalent.\nCertificat d’assistència i aprofitament del curs de Gestió i control higienicosanitari de piscines d’ús públic.\nCertificat d’assistència i aprofitament del curs de Manteniment higienicosanitari de les instal·lacions de risc de la legionel·losi.\n3.1.- Els aspirants que desitgin prendre part hauran de presentar una sol·licitud en el Registre General de l’Ajuntament de l’Ametlla de Mar (de dilluns a divendres de 9 a 14 hores), una instància adreçada al President de La Cala Serveis Municipals SL, l’Il.lm. Sr. Alcalde de l’Ajuntament.\n3.2. El termini per a la presentació de sol·licituds, en convocatòria ordinària, serà de quinze dies naturals comptats a partir de l’endemà de l’anunci de la convocatòria, que atès el seu caràcter local, es durà a terme a les dependències de La Cala Serveis Municipals SL, al Servei municipal del Telecentre de l’Ajuntament de l’Ametlla de Mar, i a la pàgina WEB de l’Àrea Municipal d’Esports.\n3.3. En la sol·licitud, els aspirants hauran de manifestar que compleixen totes les condicions exigides, referides sempre a la data d’expiració del termini assenyalat per a la presentació de les instàncies.\n3.4. Les sol·licituds han d’anar acompanyades:\nCurrículum vitae de l’aspirant,\nFotocòpia de la titulació exigida a la base 2.2 o fotocòpia del rebut que acrediti el pagament dels drets d’expedició del títol.\nFotocòpia dels mèrits i les circumstàncies al·legades que s’hagin de tenir en compte en la valoració de mèrits, com l’experiència professional (contractes i informe de vida laboral) i la formació (certificats de formació) sense que el tribunal qualificador en pugui valorar d’altres que no siguin aportats en aquest moment de presentació de les instàncies.\nCertificat de nivell B del català (encara que estigui convalidat per estudis).\nCertificat negatiu del Registre Central d’Antecedents Penals.\nTots els documents s’han de presentar mitjançant fotocòpies.\nTots els requisits anteriors hauran de complir-se i acreditar-se l’últim dia de presentació de sol·licituds, sense perjudici del termini que es concedeixi per a esmena de sol·licituds.\nQUARTA.-Llista de persones admeses i excloses\n4.1. Un cop finalitzat el termini de presentació de sol·licituds, el President de La Cala Serveis SL, dictarà una resolució de persones admeses i excloses i es farà pública mitjançant la seva exposició a les dependències de La Cala Serveis Municipals SL, al Servei municipal del Telecentre de l’Ajuntament de l’Ametlla de Mar, i a la pàgina WEB de l’Àrea Municipal d’Esports, disposant d’un termini de 5 dies hàbils per a fer esmenes o reclamacions si escau.\n4.2. Si no s’hi presenten esmenes, es considerarà elevada a definitiva la llista d’aspirants admesos/es i exclosos/es i no caldrà tornar-la a publicar.\n4.3. Els anuncis successius relacionats amb el procés de selecció seran fets públics al Servei municipal del Telecentre de l’Ajuntament de l’Ametlla de Mar, a les dependències de La Cala Serveis Municipals SL i la web de l’Àrea Municipal d’Esports.\nPresident: El secretari de La Cala Serveis Municipals SL, o persona en qui delegui.\nSecretari: Un treballador d’Administració de la Cala Serveis S.A. o persona en qui delegui.\nVocal: Gerent-Tecnic de l’Àrea d’Esports de la Cala Serveis Municipals SL o persona en qui delegui.\nVocal: Un Tècnic d’Esports de La Cala Serveis Municipals SL o persona en qui delegui.\n6.1 El procés constarà d’una única fase selectiva.\n6.2 Els/les aspirants seran convocats/des per a cada exercici en una sola crida. La no presentació d’un opositor a qualsevol dels exercicis en el moment de ser cridat determinarà automàticament la pèrdua del seu dret a participar en els exercicis successius, quedant l’opositor exclòs del procediment selectiu.\n6.3.- Per determinar l’ordre d’actuació dels aspirants, si es fa necessari establir algun torn per raó de la disponibilitat del material per realitzar els exercicis pràctics o per qualsevol altra causa que impedeixi d’examinar-los simultàniament, iniciaran la prova els aspirants el cognom dels quals comenci per la lletra que resulti del sorteig prèviament realitzat per als processos selectius de l’any que correspongui davant la Secretaria.\nSETENA.- Proves selectives i barems de mèrits\n7.1 Primer exercici: prova de coneixements de llengües:\n7.1.1 Llengua catalana:\nConsisteix en una prova de coneixements de llengua catalana equivalent al certificat de català (B) de la Direcció General de Política Lingüística, o superior.\nEstaran exempts d’aquesta prova els/les aspirants que acreditin documentalment el nivell de llengua catalana exigit.\nAquesta acreditació podrà ser fins al moment de la realització de la prova.\nL’exercici es qualificarà d’apte o no apte, i caldrà obtenir la qualificació d’APTE/A per a participar en el procés selectiu.\n7.1.2. Llengua castellana:\nNomés en el cas d’aspirants que no tinguin la nacionalitat espanyola i que no siguin originaris/àries de països en què el castellà sigui llengua oficial. Consisteix en una prova de coneixements de llengua castellana, en què els/les aspirants hauran de realitzar un exercici que consistirà en una redacció de 100 paraules, com a mínim, i a mantenir una conversa.\nEstaran exempts les persones aspirants que acreditin documentalment, fins al moment de la realització de la prova, estar en possessió dels coneixements de llengua castellana de nivell superior o nivell C2.\nL’exercici es qualificarà d’apte o no apte i caldrà obtenir la qualificació d’APTE/A per a participar en el procés selectiu.\n7.2. Prova teòrica\nExercici que consistirà en resoldre per escrit un qüestionari, que pot esser tipus test o bé preguntes a desenvolupar de caràcter eminentment pràctic i servirà per avaluar l’aptitud de l’aspirant basada en les funcions pròpies del lloc de treball.\nLa prova escrita tindrà la durada d’una hora, a no ser que a tenor de les preguntes formulades, el Tribunal consideri necessari establir una durada superior, que mai podrà superar la meitat de la durada prevista inicialment. Aquesta puntuació únicament tindrà efectes pel procés selectiu concret.\nLa valoració és de 0 a 5 punts, i s’ha d’obtenir un 2,5 per a superar-la. Aquesta prova és de caràcter eliminatori.\n7.3. Entrevista personal\nConsisteix en la realització d’una entrevista per valorar les competències i les habilitats de l’aspirant en relació amb el lloc de treball i, si es considera convenient, es podrà estendre a la comprovació dels mèrits al·legats.\nAquesta entrevista serà puntuable de 0 a 5 punts.\nA l’entrevista s’avaluarà el nivell d’adequació de les habilitats i les aptituds dels aspirants del perfil competencial establert a les funcions i les tasques encomanades.\n7.4. Concurs de mèrits\nEls mèrits es valoraran d’acord amb el següent barem, amb un total màxim de 7 punts.\n7.4.1 Experiència professional\nEs computen els serveis efectius prestats anteriorment tant en el sector públic com en el sector privat en un lloc de treball similar.\no Per serveis prestats a l’Ajuntament de l’Ametlla de Mar o llurs organismes dependents 0,5 punts per cada 6 mesos treballats.\no Per serveis prestats a altres Administracions Públiques o entitats privades, 0,1 punts per cada 6 mesos treballats.\nLa puntuació màxima d’aquest apartat serà de 3 punts. Les jornades parcials es puntuaran proporcionalment.\nEls documents justificatius a presentar són els següents:\nPer serveis prestats en administracions públiques: certificat expedit per l’Administració Pública on s’hagi prestat el servei.\nPer serveis prestats en empreses o entitats privades: Informe de la vida laboral del sol·licitant emès per la Tresoreria General de la Seguretat Social més copia del Contracte de Treball, rebut de nòmina o certificat acreditatiu de la naturalesa dels serveis prestats.\nEs valorarà l’assistència a cursos, seminaris o jornades de formació, d’especialització o de perfeccionament, en funció de la seva homologació o nivell acadèmic i de la relació amb les funcions pròpies del lloc de treball que es convoca o amb habilitats que aquets llocs requereixen, i es poden valorar en funció de la utilitat per al lloc a ocupar.\nEls interessants han d’aportar, a més de la corresponent certificació, documentació que acrediti el següent:\nespecificació del nombre d’hores de durada i de l’assistència o, en el cas, aprofitament. En cas que no ho facin així es computaran com a cursos de durada inferior a 20 hores. Les matèries específiques relacionades amb la plaça a la que s’opti, que hagin estat degudament acreditats, es computaran a raó de:\nJornades de 0 a 20 hores de durada 0,05 punts\nDe 21 a 40 hores de durada 0,10 punts\nDe 41 a 80 hores de durada 0,20 punts\nDe 81 a 100 hores de durada 0,50 punts\nDe més de 101 hores de durada 0,70 punts\nLa puntuació màxima d’aquest apartat serà de 1 punts.\n7.4.3 Titulacions acadèmiques :\nNo es valoren com a mèrits les titulacions acadèmiques que s’al·leguin com a requisits.\nA efectes d’equivalència de titulació, només s’admeten les reconegudes pel Ministeri d’Educació, Cultura i Esport amb caràcter general i vàlides a tots els efectes.\nLlicenciatura o Grau Universitari relacionat amb l’Esport o qualsevol altre títol declarat equivalent – 1 punt\nLlicenciatura o Grau Equivalent o de Tècnic Superior o Monitor esportiu de diferent modalitat a l’al·legada com a requisit de titulació no relacionat directament amb el lloc de treball – 0,5 punts.\nLa puntuació màxima d’aquest apartat serà de 3 punts.\nVUITENA. Puntuació definitiva.\nLa puntuació definitiva serà el resultat de sumar les puntuacions obtingudes Finalment el tribunal exposarà l’acta amb la relació d’aprovats/ades per ordre de puntuació finals. En cas d’empat en la puntuació definitiva, l’ordre s’establirà a favor de l’aspirant que hagi obtingut major puntuació en la entrevista personal.\nNOVENA- Funcionament de la borsa\nEstablerta la puntuació final, el tribunal publicarà la relació d’aprovats per ordre de puntuació, sent per aquest ordre pel qual es procedirà als nomenaments per cobrir les necessitats de personal temporal que es produeixin amb posterioritat i que sigui necessari cobrir.\nCap aspirant serà exclòs de la borsa a no ser que concorrin causes objectives que justifiquin aquesta exclusió.\nLa condició de membre de la borsa de treball no suposa, sota cap concepte, un dret als qui la conformen a ser contractats o nomenats per l’Empresa, ni per un termini de temps ni per lloc de treball concret.\nQuan l’aspirant sigui cridat en temps i forma per a la incorporació, i renunciés dues vegades consecutives a la proposta de contractació, veurà modificat l’ordre inicial que tenia reconegut dins de la borsa per passar a ocupar el darrer lloc dins del darrer bloc establert a efectes de prelació. Per tant, el segon rebuig, consecutiu a la incorporació al servei de l’Ajuntament de l’Ametlla de Mar no suposarà l’exclusió de la borsa de treball sinó simplement el seu pas a la darrera posició en l’ordre de prelació establert en la borsa.\nNo serà d’aplicació el que s’estableix en el paràgraf anterior, en cas que concorrin causes degudament justificades que impossibilitin la incorporació immediata: malaltia, maternitat (durant el termini d’embaràs i les 16 setmanes posteriors al part o 18 si és part múltiple), per causes de violència de gènere, trobar-se treballant en el moment de la crida, o per exercir un càrrec polític o estar dispensat sindicalment.\nAquestes causes hauran de ser documentades amb un termini màxim de cinc dies següents al dia que es realitza la proposta. De no fer-ho, es considera no justificat i es passarà (en cas que sigui segona vegada) al últim lloc de la llista.\nSi un aspirant és cridat i accepta l’oferiment de treball, tornarà al mateix lloc de la llista en finalitzar la contractació i mentre es mantingui la vigència de la borsa.\nLa borsa te una vigència continua, i sols quedarà sense efectes en el moment que es realitzi un nou procés selectiu de la mateixa tipologia de places.\nQuan es procedeixi a la formalització de la contractació s’establirà un període de prova el qual s’avaluarà, l’adequació de la persona seleccionada al lloc de treball, de tal manera que si fos negatiu, es resoldrà la contractació atorgada, sense que el treballador laboral tingués dret a cap indemnització econòmica.\nDESENA- Admissió de sol·licituds en posterioritat al tancament de la convocatòria inicial. Convocatòria extraordinària\nA partir del tancament del termini de presentació de sol·licituds es mantindrà oberta la borsa de treball, en convocatòria extraordinària , a la fi que les persones interessades que, per algun motiu, no puguin presentar la sol·licitud dins del termini establert en aquesta convocatòria ordinària, podran fer-ho en qualsevol moment, en convocatòria extraordinària, tant per admetre noves incorporacions com per ampliar les categories professionals per als participants actuals de la borsa.\nQuan, per motiu d’esgotament de les diferents llistes, sigui necessari llur ampliació, es dura a terme nova llista d’ admesos i exclosos amb les noves sol·licitud presentades fins al moment, o fins que ho estimi pertinent la Cala Serveis Municipals SL, convocant-se al efecte el tribunal qualificador per valorar les sol·licituds presentades en posterioritat a la finalització del primer termini de la convocatòria i afegir les persones seleccionades a la llista o grup corresponent.\nSi existeixen necessitats especials de contractació que no puguin ser ateses amb els candidats de les borses de treball constituïdes, es podrà així mateix obrir un termini de presentació de sol·licituds, tant per admetre noves incorporacions com per ampliar les categories professionals per als participants actuals de la borsa.\nLes dades de caràcter personal obtingudes seran tractades de forma confidencial, per la finalitat per a la qual són recollides, i s’adoptaran las mesures necessàries per evitar la seva alteració, pèrdua, tractament o accés no autoritzat, d’acord amb la normativa aplicable i la Llei Orgànica 15/1999, de 13 de desembre, de Protecció de Dades de Caràcter Personal (LOPD).\nD’acord amb allò que estableix l’article 5 de la LOPD, els aspirants, per la mera concurrència en aquest procés selectiu, autoritzen expressament el tractament de les dades personals demanades a través del formulari de sol·licitud d’adhesió a proves selectives i la seva documentació annexa, com també de les que aquestes generin. Incloent-hi especialment les dades que el sol·licitant ha autoritzat a obtenir a aquesta administració d’altres administracions públiques, les quals s’incorporaran a un fitxer propietat de l’Ajuntament de L’Ametlla de Mar o de qualsevol del seus organismes dependents.\nIgualment, els aspirants donen el consentiment a la publicació de determinades dades personals (nom, cognoms, DNI) en els anuncis que es puguin inserir en el DOGC, BOP, tauler d’anuncis de l’Ajuntament de L’Ametlla de Mar o de qualsevol del seus organismes dependents, inclòs Internet.\nIgualment, els aspirants autoritzen la cessió de les dades a tercers per la finalitat per la que han estat recollides, sempre i quan totes les parts preservin la seva intimitat, d’acord amb la normativa de la Llei 15/1999, de Protecció de Dades de Caràcter Personal.\nEls aspirants autoritzen expressament a l’Ajuntament de L’Ametlla de Mar o de qualsevol del seus organismes dependents a incorporar el seu CV a un fitxer de la seva titularitat degudament comunicat a l’Agència Catalana de Protecció de Dades i eximeixen i alliberen a l’Ajuntament de L’Ametlla de Mar o de qualsevol del seus organismes dependents de tot reclam i responsabilitat, produïts pel fet del seu ús, qui el podrà eliminar si el considera inapropiat.\nEls aspirants autoritzen expressament a l’Ajuntament de L’Ametlla de Mar o de qualsevol del seus organismes dependents a cedir o comunicar els CV a tercers, durant 1 any.\nEls aspirants accepten expressament, via correu postal o electrònic, rebre informació de l’Ajuntament de L’Ametlla de Mar o de qualsevol del seus organismes dependents relativa a les funcions que li son pròpies.\nEls aspirants podran exercir els seus drets d’accés, rectificació, cancel·lació, en els termes establerts en la legislació vigent, dirigint-se a l’Oficina d’Atenció Ciutadana de l’Ajuntament de L’Ametlla de Mar.\nEls/les representants dels/de les treballadors/es seran informats/des de la gestió de les borses de treball.\nL’Ametlla de Mar, 03 d’agost de 2017\nEl president, Jordi Gaseni Blanch\nBASES BORSA INTERINS AREA MUNICIPAL D’ESPORTS 2017\nModel instancia borsa de treball esports


Nou Mur 2.0 per a connectar directament a empreses i gestors\nAmb l’objectiu de millorar les solucions de banca d’empreses, CaixaBank ha posat en marxa un “Mur” 2.0, un nou model de relació amb els clients d’aquest segment basat en desenvolupaments tecnològics de web 2.0 i en les xarxes socials.\nLa proposta de valor de CaixaEmpresa es basa en la proximitat al client, ja que funciona de forma similar al “mur” de missatges de Facebook i permet mantenir una comunicació directa i totalment segura. Es tracta d’un servei únic en el negoci de banca d’empreses del sector financer espanyol. El “Mur” està disponible per als clients dels centres d’empresa de CaixaBank des de Línia Oberta. L’entitat preveu assolir una quota de penetració del 28,5% del mercat d’empreses el 2014.\nEl nou sistema incorpora dues novetats tecnològiques:\nCada empresa té un únic “Mur”, però hi pot haver diversos usuaris de la mateixa companyia autoritzats per a utilitzar-lo, ja que així es permet l’accés dels diferents empleats que tenen relació amb l’entitat.\nPel fet d’estar ubicat al canal online Línia Oberta, totes les comunicacions i documents compartits al “Mur” són completament confidencials. Ningú més que l’empresa client i el gestor de banca d’empreses té accés a ells.\nPer a facilitar encara més la interacció, el “Mur” ofereix també la possibilitat de realitzar videotrucades.\nCaixaBank és una de les entitats financeres més reconegudes internacionalment per la seva estratègia d’innovació. Recentment, CaixaBank ha obtingut el premi al banc més innovador del món als Global Banking Innovation Awards, promoguts pel Bank Administration Institute (BAI) i Finacle.\nMés informació sobre el mur d’empreses al web de ”la Caixa”\nbanca online / CaixaEmpresa / empreses / Línia Oberta / xarxes socials


La reunió del Botànic se centrarà en el Debat de Política General però es parlarà de "tot el que es vulga parlar' | Valencia Extra\nEl síndic del PSPV en Les Corts, Manolo Mata, ha explicat aquest dijous que la reunió de la Comissió de Seguiment del Pacte del Botànic que s’està prevista per a aquesta vesprada a les 18.00 hores se centrarà en la preparació del Debat de Política General del pròxim 11 de setembre perquè és l'”imminent” però “a partir d’ací, parlarem del que vulguen”, ha puntualitzat.\nMata s’ha pronunciat en aquests termes en la roda de premsa posterior a la Junta de Síndics, en ser preguntat pels temes a tractar en la trobada que mantindran els tres partits que sostenen el Pacte Botànic –PSPV i Compromís, amb el suport Podem–.\nEn aquesta ocasió li tocava al PSPV convocar la Comissió de Seguiment de l’acord del Botànic, i segons ha avançat Mata, serà una “reunió de treball per a parlar sobre el Debat de Política General” que aquesta vegada té “un format radicalment diferent” a l’habitual, amb un màxim de 12 propostes a presentar per grup.\nLa intenció és que, com ja succeïra l’any passat, les propostes que presenten PSPV i Compromís siguen “idèntiques” i intentar recaptar el suport de Podem. “A partir d’ací, parlarem del que ells vulguen”, ha apuntat.\n“ACABAR AMB ELS XAFARDEJOS”\nA més, Mata creu que aquesta trobada vindrà bé per a “acabar amb els xafardejos de l’estiu” perquè “el Botànic no ha estat en crisi” ha assegurat. Segons ha explicat, durant l’estiu “hi ha hagut tres o quatre opinions divergents però “açò és part de la vida, les famílies discuteixen i en aquest cas, hi ha un acord estratègic encara que a voltes hi haja hagut alguna diferència tàctica”.\nD’aquesta manera, ha volgut deixar clar: “no ens reunim per a solucionar d’una vegada els problemes sinó per a parlar dels problemes, per a posar el bar com en el futbol i intentar minimitzar açò”, ha dit en al·lusió a les discrepàncies en el si del Consell durant les últimes setmanes, motivades per assumptes com el vot en el Consell de Política Fiscal i Financera o la comissaria especialitzada en violència de gènere en la Ciutat de la Justícia de València.\nSegons Mata, PSPV, Compromís i Podem estan “d’acord pràcticament en el cent per cent de les polítiques” que fan. “Ens veiem tots els dies i parlem per telèfon cada dia”, ha assegurat.\nEn la mateixa línia, el síndic de Compromís, Fran Ferri, ha manifestat que la reunió de Botànic servirà per a parlar sobre el Debat de Política General, oferir a Podem “participar” i “sumar-se conjuntament” a les propostes de PSPV i Compromís, així com valorar les seues. “A partir d’ací, parlarem de tot el que es vulga parlar en la reunió”, ha asseverat.\nLA PRIORITAT DE PODEM: OBJECTIUS DE LEGISLATURA\nPer la seua banda, el síndic de Podem, Antonio Estañ, ha volgut deixar clar que per a la formació habitada aquesta trobada “en cap cas se circumscriurà al Debat de Política General” i ha assenyalat que Podem acudeix a la Comissió de Seguiment del Pacte del Botànic amb l'”ànim de posar en comú els objectius de cara al final de la legislatura”. “Si altres grups volen parlar d’una altra cosa ben” però a la seua entendre el “prioritari” és posar damunt de la taula els objectius prioritaris per als nou mesos que queden de legislatura i per a “complir els objectius del Botànic al seu màxim desenvolupament”.\nFinalment, preguntat sobre la possibilitat d’un avant electoral, Estañ ha reiterat que el president de la Generalitat i secretari general del PSPV, Ximo Puig, “ja ha expressat que a dia de hui i no hi ha motius per a avançar les eleccions i sí molt treball per fer en aquests nou mesos”.\nA més, ha continuat, “no té molt sentit plantejar qüestions d’autogovern com una qüestió tàctica de partit sinó que ha de ser una visió global i el més consensuada possible encara que si Ximo Puig vol fer-ho ho farà perquè és una prerrogativa seua”. En tot cas, ha assenyalat que el que se’ls ha traslladat és que “hem de començar no a seguir fent quinieles sinó a parlar dels quals realment preocupa als valencians”, ha conclòs.


PHYTOSUN Arôms TEA TREE OLI ESSENCIAL Melaleuca alternifolia 10ml\nPHYTOSUN Arôms TEA TREE OLI ESSENCIAL Melaleuca alternifolia 10ml\nPHYTOSUN AROMS HUILE ESSENTIELLE TEA TREE 10ML Melaleuca alternifolia\nL'Huile Essentielle de TEA-TREE a une action anti-bactérienne à large spectre indiquée dans les infections des voies respiratoires, les infections dentaires et les mycoses.\nS'utilitza per: uretritis, piorrea, uretritis, piorrea\nconté: d'arbre de te, d'arbre de te\nPhytosun Arôms essencial de l'arbre del te al 10ML Melaleuca alternifolia\nL'arbre de l'arbre del te és també anomenat te. És originària de les regions humides d'Austràlia i s'utilitza durant 3.000 anys pels aborígens per les seves propietats medicinals contra moltes malalties. Es tracta de les fulles que són l'aigua destil·lada de vapor per extreure l'oli essencial.\nplanta utilitzada: Fulles\nbioquímics específics: 4-terpineol, i-terpinè\nProcediment d'obtenció de Destil·lació completa pel vapor\nQualitat: 100% pur, natural i complet, AEBBD certificada\nPropietats de l'oli essencial d'arbre de te\n- Anti-infecciós, bactericida antifúngic d'ampli espectre.\n- Descongestionant venós, flebotónico.\nOli d'arbre de te-essencial està indicat en infeccions de les vies respiratòries com rinitis, sinusitis, amigdalitis, bronquitis ... També és un excel·lent anti-micòtic local per desfer-se dels fongs de la pell, interdigital i genital.\nIndicacions de l'oli essencial d'arbre de te\nL'oli essencial d'arbre de te s'utilitza en les següents indicacions terapèutiques:\n- Trastorns bacterianes i víriques, infeccions per fongs, paràsits aphtoses, estomatitis, úlceres a la boca\n- La enteritis, enterocolitis a la candidiasi i paràsits, apendicitis\n- ORL i les infeccions respiratòries\n- Infeccions urogenitals\n- Les hemorroides, venes varicoses, els aneurismes\n- La fatiga física i nerviosa, nerviosisme\nResultats de l'oli essencial d'arbre de te\nPotent oli anti-infecciós, actua sobre una àmplia gamma d'infeccions.\nConsells per a l'ús de l'oli essencial d'arbre de te\nOral: ** Per la pell: *** Distribució: PROHIBIDA\nOral: 2 gotes en una tauleta neutral, 3 vegades al dia per a adults i 1 gota per a nens majors de 7 anys.\nDèrmica: 2-5 gotes diluïdes en un oli vegetal que s'han d'aplicar a les lesions 3 vegades al dia. Utilitzarem només 2 gotes per a nens majors de 7 anys.\nPer mantenir la higiene de la boca\n1 gota d'arbre de te en el raspall de dents; si no us agrada el gust, afegir 1 gota de pela de llimona.\nRespiratori i ORL\npreparar una unció amb l'arbre de te sol o en sinergia o distribuir de sinergia.\npreparar un grog amb 2 gotes d'arbre de te, presa abans dels àpats 3 vegades al dia durant 3 dies.\nla circulació venosa i infeccions genitourinàries\n15 gotes d'arbre de te al bany durant 5 dies consecutius.\nungles groguenques i danyats (adults)\n1 gota d'arbre de te + 1 gota de Palma rosa, 1 gota d'aquesta barreja s'aplica localment tots els dies\núlceres a la boca\n1 gota d'arbre de te en l'aplicació local amb un hisop de cotó.\nPrecaucions d'oli essencial d'arbre de te\n- El risc d'al·lèrgies, ja sesquiterpenoids\n- L'atenció als possibles efectes de la ginecomàstia en els homes joves\n- No es recomana per al ronyó fràgil


El Consell Social premia l’impacte social de cinc projectes de recerca de la URV | Notícies TGN - Notícies de Tarragona Diari Digital\nEl Consell Social premia l’impacte social de cinc projectes de recerca de la URV\nS’han lliurat els premis a iniciatives que tracten sobre el dret a l’habitatge i la defensa de la Terra i els drets humans entre altres\nAquest dimecres s’han lliurat els premis del Consell Social URV a l’Impacte Social de la Recerca que enguany han arribat a la tercera edició. En total s’han guardonat cinc propostes, algunes de les quals ja han pogut evidenciar el seu impacte social (modalitat ex post) i d’altres que preveuen quin impacte tindrà la seva recerca (ex ante) en tres àmbits de coneixement: Ciències socials i humanitats, Ciències de la salut i de la vida i Ciències experimentals, enginyeria i arquitectura.\nDurant l’acte de lliurament dels reconeixements, presidit per la rectora de la URV, Maria José Figueras i el president del Consell Social Joan Peredrol, els i les investigadores que han encapçalat els projectes n’han explicat els trets principals.\nEn l’àmbit de les Ciències Socials i humanitats, el projecte guanyador en la modalitat ex post ha estat “Earth defenders: les defensores de la Terra i els drets humans (Experiències de protecció des de la URV en el marc del Programa d’Acollida Temporal per a Defensors/es de Drets Humans i Ciutats Defensores de Drets Humans a Reus i a Tarragona)”.\nAitana De La Varga, Víctor Merino i Laura Román.\nEl projecte articula estratègies de protecció i defensa de les persones defensores dels drets humans ambientals, perseguides i criminalitzades per la seva activitat. La proposta involucra la societat civil, institucions governamentals i la mateixa universitat per contribuir al reconeixement jurídic i social. Els investigadors responsables són Susana Borràs, Aitana De La Varga, Víctor Merino i Laura Román, del grup de recerca Territori, Ciutadania i sostenibilitat.\nEn la modalitat ex ante, el projecte guanyador ha estat “El Llindar: Promoting protection of the right to Housing – Homelessnes prevention in the context of evictions”. Es tracta d’una estratègia de divulgació, formació i conscienciació per promoure el dret a l’habitatge i la prevenció del sensellarisme.\nEstela Rivas i Jan Gonzalo.\nA partir dels resultats de l’informe encarregat per la Comissió Europea, Promoting protection of the right to housing, s’han fet dues intervencions: un documental i un joc de simulació. L’impacte esperat és la sensibilització social sobre el i la transformació de les polítiques públiques. L’equip que ha presentat la proposta l’integra Sergio Nasarre i Estela Rivas, del grup de recerca Housing Research Group, i Jan Gonzalo, del grup de recerca en comunicació Asterisc.\nEn l’àmbit de Ciències de la salut i de la vida, el projecte guanyador ex post ha estat “Efecto de la dieta mediterránea sobre la prevención primaria cardiovascular: Predimed”. És l’assaig clínic espanyol més gran fet fins ara sobre nutrició, que ha demostrat que la dieta mediterrània suplementada amb oli d’oliva verge i fruita seca és capaç de reduir la incidència de problemes cardiovasculars.\nJordi Salas Salvadó.\nDesprés de cinc anys, s’ha vist que aquesta dieta redueix fins a un 30% el risc d’infart de miocardi, ictus o mort cardiovascular. El catedràtic Jordi Salas Salvadó, del grup de recerca Alimentació, Nutrició, Creixement i Salut Mental, és l’investigador que ha presentat la proposta.\nEn la modalitat ex ante, ha guanyat el projecte “Prevalença i prevenció d’exposició al tabaquisme durant l’embaràs i infància en el Reus-Tarragona Birth Cohort Study: evidències científiques i repercussió sobre el desenvolupament i la salut”, que han presentat Michelle Murphy, Joan Domènech Fernández i Pere Cavallé, del grup de recerca Alimentació, Nutrició, Creixement i Salut Mental.\nMichelle Murphy, Joan Domènech Fernández.\nA través d’aquest projecte mesuraran el tabaquisme actiu i passiu en 800 gestants i com afecta a la descendència a través del creixement i els indicis de salut en l’úter i durant la infància. També identificaran mancances en les mesures antitabac a l’àmbit familiar, proposaran estratègies de prevenció i difondran els resultats a les famílies, la societat i la comunitat científica.\nEn l’àmbit de les Ciències experimentals, enginyeria i arquitectura, i en la modalitat ex ante, el projecte guanyador ha estat “Jocs en línia personalitzats per millorar les condicions de vida de les persones amb paràlisi cerebral”. És tracta d’un projecte europeu (H2020) anomenat GABLE i que coordina per la URV que desenvolupa una plataforma en línia de videojocs personalitzats per a pacients amb paràlisi cerebral.\nEls usuaris poden relacionar-se i millorar les seves capacitats cognitives i motores a través de diverses activitats. La proposta preveu reduir el cost mèdic de la Unió Europea en 75 milions d’euros per any al cap de cinc anys d’haver acabat el projecte. L’investigador responsable de la proposta és Domènec Puig i els grups de recerca Robòtica i Visió Intel·ligents, i Tecnologies Intel·ligents Avançades per a la Gestió del Coneixement.


Marc Gual es retira: "Ha arribat l'hora de dir adeu"\nDesprés de 8 anys al Barça Lassa d'hoquei patins, s'acomiada amb 26 títols guanyats com a blaugrana\n2 min. Barcelona 22/05/2019 12:52\n651x366 Marc Gual es retira del Barça Lassa d'hoquei patins: "Ha arribat l'hora de dir adeu" / FC BARCELONA Marc Gual es retira del Barça Lassa d'hoquei patins: "Ha arribat l'hora de dir adeu" / FC BARCELONA\nEl jugador del Barça Lassa d'hoquei patins, Marc Gual, s'ha acomiadat aquest migdia del club i ha anunciat que es retira de l'esport professional amb 38 anys. El mànager de la secció, Toni Miró, ha afirmat que Gual passarà a ser el delegat del primer equip. "No és fàcil, però és l'hora de dir adeu. Crec que és el moment de deixar els patins, de començar una nova època i nova temporada, en què continuaré vinculat amb el primer equip, per ajudar-lo amb tot el que pugui ensenyar. És una nova il·lusió", ha explicat el jugador.\nGual s'acomiada del Barça després de vuit anys al club blaugrana (2011-2019). "És clar que trobaré a faltar poder aportar coses dins la pista. Perdré algunes coses, però en podré aportar d'altres", ha explicat el jugador de Sant Sadurní d'Anoia. "He valorat jo quin havia de ser la meva decisió i he decidit jo que era el moment de deixar de jugar", ha especificat sobre el comiat. En la seva etapa com a blaugrana, Gual, que ha valorat per damunt de tot "les vivències viscudes amb els seus companys i les amistats forjades", ha guanyat 26 títols. Amb el Reus i el HC Liceo ha guanyat sis títols i un, respectivament. Amb la selecció espanyola acumula cinc Mundials i quatre Europeus.\nEl moment més emotiu del comiat de Marc Gual https://t.co/KVRqvjya38 pic.twitter.com/pmy24SGmuS\n— ARA Esports (@ARAesports) 22 de maig de 2019\nEl seu últim partit com a jugador professional d'hoquei patins serà al Palau Blaugrana, precisament, contra el Reus, l'altre gran equip de la seva llarga trajectòria abans de jugar al Barça.


Zàmbia – COCAT\nKenyaExperiències en camps de treballVietnam – Hanoi\nLa feina no va ser gaire extensa; dels 15 dies del camp, probablement en vam treballar 7. La resta no hi havia material, generalment ciment, per continuar construint o simplement no venia ningú de la comunitat per ajudar-nos, i sense ells tampoc podíem fer res. En general, ens llevàvem d’hora, fèiem foc per fer bullir l’aigua per preparar el cafè, esmorzàvem i anàvem a construir la classe fins a l’hora de dinar. Algú s’encarregava de fer foc i de preparar el dinar. Després de dinar normalment ja teníem la tarda lliure, poques vegades vam continuar treballant. Durant el temps lliure, el grup va fer un parell d’excursions o anàvem a comprar a la ciutat o simplement contemplàvem el paisatge. Al vespre, es tornava a fer foc, es preparava el sopar i fèiem llargues xerrades al voltant del foc tractant tota mena de temes i debats, preparàvem cacauets al foc i desprès anàvem a dormir a la tenda de campanya.\nTenen una cultura totalment diferent de la nostra. És gent molt amable, molt amistosa i és un país bastant segur. No estan gaire acostumats a veure gent blanca (excepte a Livingstone, que és molt turístic) i es pensen que tots els que van tenen molts diners i intenten treure’n alguna cosa. Et pots bellugar de nit sense cap tipus de por, inclús pels pobles més remots i pobres. Molt recomanable moure’s pels mateixos llocs que ells i anar als bars més freqüentats.\nPer dintre de les ciutats amb taxi, però s’ha de regatejar bastant, normalment és la meitat de preu que et donen. Tothom qui té cotxe és taxista així que no s’ha d’esperar a veure cap cotxe en concret, de fet, tots els cotxes es paren quan et veuen per si necessites que et portin a algun lloc. Entre ciutats millor viatjar amb bus, acostumen a sortir cada dia i en principi tenen un horari establert però és molt probable que no el segueixin i fins i tot que no vingui mai un bus en concret del qual ja t’han vingut el bitllet (no regatejable).\nPer a llargues distàncies hi ha avionetes, són cares i fan viatges entre certes ciutats, no connecten tot el país. Són molt puntuals, però poc fiables en quant a seguretat.\nEl seu idioma és l’anglès, així que no hi ha problema. Excepte la gent més gran i els nens, la gent parla anglès.\nTenen les kwachas, la seva moneda. En les ciutats més importants també accepten dòlars americans, però no a tot arreu, i no en tots els hotels. Hi ha bastants bancs on després d’una bona estona d’espera et canvien dòlars per kwachas. Els euros no s’accepten enlloc i les targetes de crèdit en molt pocs llocs. Les targetes són útils per treure diners dels caixers automàtics (pagant una bona taxa de canvi). S’ha de regatejar en qualsevol cosa que es vulgui comprar, en taxis i en el mercat.\nEl menjar és bastant pobre, peix, pollastre o arròs.\nMenjàvem el poc que podíem comprar amb els diners que nosaltres vam pagar al camp al només arribar. El problema era que eren menys els que vam pagar dels voluntaris que realment estàvem al camp, pel que no hi havia diners. Menjàvem pasta, arròs i mshima (el seu menjar tradicional) excepcionalment alguna cosa de carn (ex. saltxixes), fruita i verdura.\nUna experiència inoblidable. Vam viatjar abans i desprès del camp, i va ser increïble, no es pot descriure. Vam viure moltes coses i vam conèixer molta gent recorrent tot el país. Les experiències ens les volem quedar per nosaltres. Però tot genial.


L’Albert Rayo es mulla per la Fundació | Fundació Bonanit\nL’Albert Rayo es mulla per la Fundació\nAgost 1, 2016 Agost 1, 2016 / fbonanit\nL’Albert Rayo és el nostre concursant a la watermelon pool 2016 (Foto: cedida).\nL’Albert Rayo és un tarragoní (“del Serrallo de tota la vida”, diu) que es dedica al món de l’oci. Si l’any passat va ser la Yasmina Armesto qui es va decidir a remullar-se a la watermelon pool en benefici de la nostra entitat, en aquesta ocasió Rayo agafa el seu relleu. “La feina que feu és admirable”, assegura. Voleu conèixer millor el nostre nou amic?\nQui és l’Albert Rayo?\nAlgú que s’estima molt Tarragona i que du el Serrallo al cor. I algú que sempre s’ha mogut molt, que ha viscut la ciutat de manera intensa.\nCom vas descobrir l’existència de la Fundació Bonanit?\nHe col·laborat en diverses iniciatives solidàries i una d’aquestes estava dedicada a la vostra entitat. Em vaig informar del que feu, n’he parlat fins i tot amb els meus pares, i quan he tingut la possibilitat d’ajudar-vos no ho he dubtat ni un segon.\nQuè t’ha dut a voler participar a la watermelon pool?\nTrobo que és un projecte molt bonic i que permet arribar a molta gent. I està organitzat de manera divertida. D’alguna manera és una manera més de fer ciutat.\nTrobes que el teixit social de Tarragona és ric?\nSens dubte, i l’existència de concursos com aquest ho demostren. M’he decidit per la Fundació Bonanit perquè si bé totes les entitats solidàries fan una feina molt necessària, en el vostre cas crec que el feu és admirable.\nQualsevol de nosaltres pot trobar-se en una situació complicada. Perds la feina i passa el temps i segueixes sense trobar-ne i al final et prenen la casa. Per desgràcia, és quelcom que amb la crisi he vist en el meu entorn.\nTens cap desig per a la Fundació Bonanit?\nCrec que tothom hauria de saber el que feu i amb la meva participació a la watermelon pool el que vull és mirar de donar-vos a conèixer.\nLes votacions de la watermelon pool 2016 ja estan obertes. Si voleu donar el vostre suport a l’Albert, podeu fer-ho en aquest enllaç abans del dia 10 d’agost. Els 15 candidats més votats es remullaran el dia 13.\n← Un èxit de tots


L’Ajuntament contempla avançar les subvencions a entitats esportives per garantir que tinguin liquiditat | Ràdio Calella Televisió\nEl tinent d'Alcaldia d'Esports, Marc Buch, va confirmar-ho a l'entrevista d'aquest dilluns a La Banqueta\nLa crisi sanitària del coronavirus ha fet que moltes entitats esportives s’hagin quedat sense ingressos. Tot just decretar-se l’estat d’alarma es van clausurar recintes públics i privats i es va prohibir la pràctica esportiva, tant individual com col·lectiva. Les mesures s’han anat flexibilitzant però encara no s’ha pogut recuperar l’activitat que es feia i, per això, els clubs han decidit tirar enrere els rebuts que passaven a socis i abonats. Això ha posat en perill la seva situació financera, tal com van reconèixer els mateixos dirigents esportius en declaracions a Ràdio Calella TV. En resposta a això, des de l’Ajuntament de Calella s’ha anunciat que es podrà sol·licitar un avançament de la subvenció que es concedeix anualment per garantir-los liquiditat.\nEl tinent d’Alcaldia d’Esports, Marc Buch, va dir ahir al programa La Banqueta que, a tot això, s’ha incrementat un 28% la partida de subvencions als clubs locals.\nAquesta setmana passada vam aprovar en la Junta de Govern la convocatòria de subvencions ordinàries. Tenen un import de 36.000 euros –l’any passat era de 28.000 euros– i les entitats que ho vulguin poden demanar un avançament si tenen problemes de liquiditat.\nTambé s’està a l’espera que el Consell Català de l’Esport concreti la partida de 60 milions d’euros anunciada per donar suport al teixit esportiu, tant amb subvencions directes com línies de finançament.\nDurant l’entrevista, Buch va aclarir de quina manera s’està organitzant la possibilitat de fer ús dels equipaments municipals a l’aire lliure, tal com permet la fase 1 de la desescalada. L’aforament està limitat al 30% i hi s’hi pot accedir de forma individual o en grups de màxim 2 persones, que no es poden barrejar entre elles.\nImaginem que volen venir els diferents membres del primer equip del CF Calella. Dons es tracta que de forma individual han de demanar i hora i mica en mica mirarem d’encaixar-los, no podrà ser tots a l’hora. L’explicació del perquè ha de ser individual és molt fàcil: en cas de positiu, es busca tenir controlat en tot moment amb quines persones ha estat en contacte.\nL’àrea d’Esports de l’Ajuntament de Calella gestionarà totes les peticions que es facin arribar al correu electrònic aj035.esports@calella.cat. Poden ser d’esportistes federats o no, o de qualsevol ciutadà que vulgui accedir-hi per exercitar-se.\nDemanem a la gent que ens enviïn correu electrònic amb 48 hores d’antel·lació per organitzar-nos millor a l’hora de donar resposta. I també comprensió, perquè potser a l’hora que vulguin no podrà ser. Hem rebut peticions d’atletes d’entitats i també a nivell particular.\nEn paral·lel, s’està treballant amb el protocol de seguretat que regirà l’accés a les instal·lacions cobertes, que es podran obrir novament quan entrem a la fase 2. Buch va assegurar que qualsevol pas endavant que es faci serà amb la màxima seguretat.\nLa crisi del coronavirus, a banda de provocar la pràctica paralització de l’activitat esportiva, també ha deixat en l’aire l’adjudicació del projecte de reforma de la Muntanyeta: la substitució de la gespa natural per una artificial i el nou paviment dels carrils d’atletisme. Les obres havien de començar aquest mes de maig però ara ja no es preveu que sigui abans de la tardor.\nA dia d’avui no podem donar terminis perquè no sabem quan es reactivarà. En el moment que es pugui ho posarem en marxa de seguida perquè la nostra voluntat era fer-ho aquest maig. Portem un endarreriment important. Potser caurà al setembre o octubre, quan sigui el remprendrem perquè és un projecte esperat.\nI en relació a les proves IRONMAN previstes per l’octubre, tant la llarga distància com la 70.3; Buch va reconèixer que caldrà esperar quina és l’evolució de la pandèmia per garantir que es puguin celebrar. En aquest cas també va dir que prevaldrà la seguretat per damunt de tot i que hi ha diversos factors que s’han de tenir en compte, com ara també la capacitat hotelera que tingui Calella per aquelles dates.\nAbans d’octubre tenim juliol, agost i setembre, i haurem de veure com evoluciona tot plegat i serà una de les coses que ens farà veure si podem celebrar l’IM o no, potser algun hotel decidirà obrir puntualment, encara que sigui per una setmana (…) Potser 10.000 persones no podran venir perquè la mobilitat entre països encara serà molt restringida, i pensem que el número d’atletes serà menor.\nL’organització del triatló va optar per concentrar en un mateix dia les dues proves i tots els seus participants. Això serà el 4 d’octubre, si es confirma, quan presumiblement Calella haurà entrat a la “nova normalitat”, amb unes mesures de seguretat per als grans esdeveniments esportius que ara mateix es desconeixen.\nSegüent Oncolliga Calella converteix la marxa contra el càncer en una iniciativa virtual per poder recaptar fons\nAnterior S’obre el termini perquè els comerciants sol·licitin un ajut econòmic per al manteniment del seu negoci


Esquerra Unida i Alternativa – Per CSQEP la suspensió de la DUI “és una oportunitat perquè el diàleg s’obri pas”\nRabell demana “reconduir el conflicte”, s’oposa “a les amenaces de Rajoy” i li demana buscar el diàleg\nEl diputat ha afirmat que el seu grup no es cansarà “d’exigir que es parli, que es dialogui per evitar un xoc que pot tenir conseqüències funestes”. Rabell ha assegurat que ara per ara, “per damunt de tot, es tracta de reconduir el conflicte i no pas d’exacerbar-lo”. És per això que s’ha mostrat “ferm” en l’oposició a les “amenaces de Rajoy”, i citant de forma explícita a l’aplicació de l’article 155.\nEn aquest sentit, Rabell ha interpel·lat directament a Mariano Rajoy: “Nosaltres no l’acompanyarem en l’escomesa contra les llibertats catalanes, invoqui el que invoqui. Nosaltres no. Tot el contrari: ens hi trobarà en contra”.\nRabell ha assenyalat que l’1-O va ser “una formidable mobilització ciutadana i tota una demostració de força del sobiranisme”, però que “en cap cas se’n desprèn un mandat democràtic per proclamar, de manera unilateral, la independència de Catalunya”.\nEl líder de CSQEP ha destacat que “quan s’ha plantejat el dret a decidir i la defensa dels drets civils, hem vist aplegar-se i mobilitzar-se àmplies majories socials”, que susciten “solidaritat i empatia” de “forces democràtiques d’arreu de l’Estat”. “No malbaratem aquest enorme potencial de lluita i solidaritat!”, ha pregat Rabell.\nPer finalitzar, Rabell ha sintetitzat els precs que el seu grup fa al Govern de la Generalitat i al Govern de l’Estat: “Recerca de contactes, facilitar la mediació, iniciatives concretes i sinceres per encetar el diàleg”. I és que, pel líder de la confluència, “no és temps de declaracions altisonants sense possibilitats de sortides”.\nEUiA2017-10-18T09:55:43+00:00dimarts, 10 octubre, 2017|


Venda de tiquets per al Sopar de Faves i el lliurament de les Faves d'Argent - Notícies de l'Ajuntament de la Vila de Masquefa\nVenda de tiquets per al Sopar de Faves i el lliurament de les Faves d’Argent\nDel 6 al 16 de maig es podran comprar els tiquets per al Sopar de Faves de la Festa Major de Sant Isidre. Amb un preu de 6 euros, els tiquets es podran adquirir al bar del Casal l’Alzinar, a les oficines de l’Alzinar i als establiments l’Estanc, 7 Dies i Llibreria Moral.\nEl Sopar de Faves és un dels actes més tradicionals i emblemàtics de la Festa de Sant Isidre, la celebració amb què Masquefa ret homenatge al seu patró. El sopar d’aquest any es farà el divendres 17 de maig, a 2/4 de 10 de la nit, a la plaça de l’Estació.\nDesprés tindrà lloc l’acte de lliurament de les Faves d’Argent, els guardons que cada any reconeixen la tasca de dos masquefins que hagin destacat per dedicar voluntàriament temps i esforç a millorar la qualitat cultural, social, esportiva i associativa de Masquefa.\nTots dos actes els organitza l’Alzinar amb la col·laboració de l’Ajuntament.\nSant Isidre 2013: cinc intensos dies de festa\nEl Sopar de Faves i el lliurament de les Faves d’Argent són, cada any, dos dels actes més esperats de la Festa de Sant Isidre, que aquest any serà més llarga de l’habitual. Els dies 12, 15, 17, 18 i 19 de maig els masquefins podran gaudir de l’ampli programa d’activitats que ha organitzat l’Ajuntament amb el suport de les entitats.\nLa programació, que combina tradició i algunes novetats, reserva sorpreses per a tots els gustos i totes les edats.\nTrobareu el programa d’activitats a www.masquefa.cat.


Holiday Home Riva del Muretto Novigrad Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Holiday Home Riva del Muretto\nConvenientment situat a Novigrad, Holiday home Novigrad és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Novigrad. L'hotel ofereix s'admeten animals de companyia per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, aparell de televisió, TV satèl•lit/cable, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Holiday home Novigrad és un lloc ideal d'estada pels viatgers que busquin encant, comfort i facilitat a Novigrad.\nCal que informeu el Holiday Home Riva del Muretto de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


La dieta mediterrània és la més sostenible a nivell d'emissions de gasos d'efecte hivernacle, segons un estudi | NacióTarragona\nLa dieta mediterrània és la més sostenible a nivell d'emissions de gasos d'efecte hivernacle, segons un estudi\nLa investigadora Marta G. Rivera defensa que cal frenar l'abandonament rural\nper NacióDigital, 10 d'octubre de 2019 a les 12:12 |\nMarta G. Rivera, durant la seva ponència a les jornades d'emergència climàtica a la URV | ACN\nUn estudi elaborat per la investigadora de l'International Panel of Climate Change (IPCC), Marta G. Rivera, apunta que la dieta mediterrània és la més sostenible i eficient a nivell d'emissions de gasos d'efecte hivernacle. En la seva ponència a les jornades 'Emergència climàtica i transició energètica' organitzades per la Universitat Rovira i Virgili (URV), Rivera ha defensat que entre el 8% i el 10% de les emissions d'aquests gasos tenen a veure amb el malbaratament alimentari. Rivera ha exposat l'estudi titulat 'El canvi climàtic i la terra', i ha assenyalat que si s'aconsegueixen reduir aquests sobrants, hi haurà més terra que es podrà dedicar a usos com la bioenergia i la reforestació. Rivera també ha defensat que és "bàsic" frenar l'abandonament rural, ja que el sòl conreat permet capturar CO2, reduir incendis forestals i redistribuir la població.\nLa investigadora ha concretat que l'agricultura i els usos del sòl suposen el 23% dels gasos d'efecte hivernacle que s'emeten a l'atmosfera, si bé el sòl per si mateix també té capacitat d'absorbir-ne una part. Segons ella, els motius que fan que l'agricultura generi canvi climàtic són la producció agrària, la nostra dieta i el malbaratament alimentari.\nRivera ha apuntat que "no s'ha de deixar de consumir carn" per tal de frenar el canvi climàtic, en contra del que apunten algunes tendències. La ponent ha afirmat que la ramaderia té un impacte important en l'emissió de gasos contaminants, però que segons el tipus de ramaderia les conseqüències són diferents. Així, ha concretat que en l'extensiva, el 44% dels gasos que s'emeten són de metà, vinculats a animals rumiants, com vaques, bous i cabres. Amb tot ha indicat que el metà té una capacitat de generar escalfament global quasi 300 vegades superior al CO2, però que en canvi tan sols dura a l'atmosfera 10 anys, mentre que el CO2 s'hi està segles. Tot i això, ha expressat que més del 70% del consum de carn mundial és de pollastre i de porc.\nEn aquesta línia també ha fet referència al malbaratament alimentari i ha dit que entre el 5% i el 10% del total d'emissions de gasos d'efecte hivernacle tenen a veure amb la transformació alimentària, especialment pel que fa al transport d'aliments. Per Rivera, es consumeixen molts productes d'altres llocs del món que integrem en la dieta i cal canviar cap a dietes més sostenibles i saludables. En aquest sentit ha afirmat que la mediterrània és la més sostenible, per sobre fins i tot de la vegana o la vegetariana.\nGeneral, estudi, URV, dieta mediterrània, sostenible, CO2


Dilluns comença la cursa ‘Formentera to Run’\nDivendres, 28 de Maig de 2021 14:40\n“Formentera to Run” és una cursa a peu i per etapes amb una distància total de 60km, està subdivida en 5 trams de devers 9, 10, 13, 10 i 21 Km. Tendrà lloc entre el el 31 de maig i el 5 de juny.\nPer aquest esdeveniment hi ha uns 40 inscrits que combinaran esport amb turisme mentre visiten i coneixen racons especials de Formentera.\nLa darrera etapa és la més exigent ja que són 21 km, recorregut d’una mitja marató, que es fa a la Mola el pròxim 5 de juny. Aquesta etapa té identitat pròpia i nom independent, “Formentera Trail 21”. Ja hi ha 90 persones apuntades. Les inscripcions per aquest recorregut encara estan obertes i es poden fer en https://www.deporticket.com/web-evento/4162-7-formentera-trail-211.\nCal destacar que el multicampió Martín Fiz participarà en la competició.\nDes de l’àrea de Turisme del Consell de Formentera es dona suport a aquest esdeveniment.\nConveni de col·laboració amb el GE Espalmador\nDimecres, 5 de Maig de 2021 11:44\nLa presidenta del Consell, Alejandra Ferrer, i el president del Grup Esportiu Espalmador, Juan José Escandell, han signat avui el conveni de col·laboració per portar a terme les activitats de l’Escola Municipal d’Atletisme de Formentera a més de promocionar i organitzar i organitzar esdeveniments per a l’any 2021. La vicepresidenta del Consell, Ana Juan, i el representant del club Jesús Ferrer també han estat present a la signatura del conveni.\nL’objecte d’aquest conveni és doble, per una part, la subvenció directa de 24.000 euros per a la contractació dels serveis del personal tècnic per portar a terme les activitats de l'Escola Municipal de Formentera del Consell de Formentera; i d’altra banda, una quantitat de 12.000 euros per la planificació, l’organització i execució dels diferents esdeveniments esportius a l’illa per enguany.\nLa Cursa Solidària per a la Dona se celebra el pròxim 30 de maig\nDimarts, 4 de Maig de 2021 11:23\nLa setena edició de la Cursa Solidària per a la Dona se celebrarà el pròxim 30 de maig i comptarà amb recorregut únic de 8 quilòmetres, de Sant Francesc a Can Marroig, anada i tornada, per a la cursa i la caminada. La sortida serà des de la plaça de la Constitució a les 9 hores, per als participants a la cursa, i a les 10.45 hores per als de la caminada.\nLa inscripció solidària és de 10 euros i ja es pot fer a la recepció del Poliesportiu Antoni Blanc en horari d’atenció al públic. El pagament només es pot fer amb targeta bancària. La inscripció inclou camiseta i dorsal, que s’haurà de portar a la prova esportiva. La participació màxima és de 150 participants per prova, però també es pot col·laborar amb el dorsal solidari. La recaptació serà destinada íntegrament a l’Associació Espanyola Contra el Càncer (AECC).\n15 participants en el curs de desfibril·lador per a clubs esportius\nConveni de col·laboració entre el Consell i la SD Formentera per a la coordinació i gestió de l’Escola de Futbol Base


Les sales d’exposicions de la Casa de la Cultura d'Alzira inicien la temporada amb millores - elseisdoble.com\nLes sales d’exposicions de la Casa de la Cultura d'Alzira inicien la temporada amb millores\nLa regidoria de Cultura ha invertit 6.858,28 € en el condicionament i millora de la Sala Municipal d’Exposicions i la Sala III\nLa Regidoria de Cultura ha invertit 6.858,28 € en el condicionament i millora de la Sala Municipal d’Exposicions i la Sala III (antiga Agència de Lectura Infantil), ubicades a la Casa de la Cultura. Els treballs s’han dut a terme entre finals de juliol i principis de setembre i han consistit en la reparació dels clevills dels panells de les parets, condicionament de la tarima de fusta i pintura de la Sala Municipal d’Exposicions i en l’obertura d’una porta a la Sala d’Exposicions III. Esta obertura n’ha millorat notablement l’accessibilitat, visibilitat i vigilància en integrar-la en la zona de la Casa de la Cultura, on es localitzen els principals accessos de l’immoble que registren tot el pas d’usuaris i visitants.\nLa Sala Municipal d’Exposicions va ser inaugurada al desembre de l’any 1993. Al llarg d’estos 23 anys la Sala ha suportat una activitat intensa ja que ha arribat a albergar més de 130 exposicions d’autor, més de 100 mostres fruit de la participació ciutadana a través de les associacions i entitats locals, a més d’exposicions col·lectives i d’altres entitats com la Universitat de València, la Biblioteca Valenciana, l’IVAS i d’altres organismes de la nostra Comunitat.\nCadascuna d’estes exposicions comporta els consegüents treballs de muntatge i desmuntatge i d’intervencions destinades a presentar mostres d’una gran diversitat i amb necessitats d’adaptació ben diferents unes d’altres, la qual cosa suposa una pressió important i un considerable desgast de l’espai que, a hores d’ara, presentava visibles deficiències.\nD’altra banda, la nova Sala d’Exposicions ubicada en l’espai que ocupava l’Agència de Lectura Infantil va tindre una gran acollida entre les associacions i entitats locals i, des que es va obrir, al desembre del 2014, ha registrat també un ús continuat amb un total de 22 exposicions en menys de dos anys. Encara que resten millores per convertir esta Sala en un espai expositiu més òptim, la intervenció (obertura d’una nova porta) ha millorat notablement la presencia de la Sala en el conjunt de la Casa de la Cultura.\nEls primers beneficiaris d’estes actuacions han estat l’organització sindical CCOO del País Valencià, que acaba de clausurar a la Sala Municipal d’Exposicions una exposició amb motiu del seu 50 aniversari, i l’Associació de Veïns del Raval de Sant Agustí amb la seua primera exposició, que es va poder gaudir a la Sala III fins al 20 del passat mes de setembre.\nActualment esta Sala acull una excel·lent mostra que la Universitat de València està fent itinerant per les nostres comarques sota el títol “Recursos territorials valencians”. Així mateix, a la Sala Municipal d’Exposicions, s’inaugurarà el proper dilluns, 17 d’octubre, una exposició antològica que retrà homenatge a l’artista plàstic Enric Solbes.


Desallotgen Aída Nízar del plató del 'Gran Hermano' italià en el seu primer programa\nEls guàrdies de seguretat van haver d'emportar-se la nova concursant de 'Grande Fratello'\n19/04/2018 16:50 | Actualitzat a 19/04/2018 17:24\nAída Nízar ha tornat a 'Gran Hermano' cridant l'atenció com només ella sap fer. Això sí, no ha estat a Espanya sinó a la versió italiana del 'reality' que la va portar a la fama. La tertuliana havia d'entrar aquest dimecres a la que serà la seva nova casa durant uns mesos, però va haver-hi un inesperat canvi de plans que sembla que no li va agradar gaire.\nI és que el programa es va quedar sense temps i la gala va arribar a la seva fi sense que encara hagués entrat a la casa, motiu pel qual la direcció del concurs va decidir ajornar una setmana l'entrada de l'espanyola a la casa de 'Grande Fratello'. La seva reacció, però, va ser d'allò més negativa i va haver de ser treta del plató per la guàrdies de seguretat del programa.\nAída Nízar és desallotjada del plató | Twitter\nLa seguretat del programa va haver d'intervenir\nLa culpable del fet que s'hagués d'ajornar l'entrada d'Aída Nízar a la casa, però, va ser ella mateixa. La tertuliana tenia massa coses a explicar sobre ella mateixa i la seva experiència amb 'Gran Hermano'. Tant va ser així que, mentre ella es convertia en la protagonista del reality italià, el temps corria i corria fins a esgotar-se.\nEl programa es va quedar sense temps per seguir en emissió i Aída encara no havia entrat a la casa. Per això, l'organització va decidir posposar una setmana l'entrada de l'«estrella d'Espanya», com ella mateixa es va definir, però Nízar no semblava molt conforme amb la decisió.\nAída no tenia intenció d'esperar una setmana per entrar a la casa i no va dubtar en mostrar el seu descontent. La concursant se'n va anar directa cap a la porta d'entrada a la casa per intentar obrir-la, però aquesta estava tancada amb clau. Aleshores, Nízar va començar a donar voltes pel plató, cridant que no esperaria una setmana per entrar i sense deixar parlar els presentadors del programa. Finalment, la seguretat del programa va haver d'intervenir i emportar-se-la del plató.\nAída Nízar a ‘Grande Fratello’\nSigui aquesta setmana o la pròxima, la realitat és que la participació d'Aída a 'Grande Fratello' promet revolucionar Itàlia. La concursant s'ha mostrat encantada amb la possibilitat de tornar a tenir una nova oportunitat televisiva com aquesta i això ho va evidenciar fent un petó a terra quan va entrar al plató. Ella assegura que la seva intenció és guanyar el 'reality' i s'ha preparat a consciència perquè, fins i tot, ha après a parlar italià.\nJa des del seu vídeo de presentació ha deixat clar a tots què és el que poden esperar d'ella: «Qui és Aída Nízar? Una dona aclaparadora, una dona amb ganes de viure, amb moltíssima passió», assegurava.\nI és que llançar-se floretes a ella mateixa és molt habitual: «Tots em paren pel carrer, tots volen fer-se una foto amb mi. Faré que t'enamoris de mi». D'aquesta manera Aída ha arribat a Itàlia amb l'objectiu de revolucionar-ho tot: «Està Itàlia preparada per a una dona com Aída Nízar?», una pregunta encara sense resposta, encara que probablement no trigarem a descobrir-ho.\n#Gran Hermano #Aída Nizar


Els canvis en la ramaderia tradicional han provocat que s’expandeixin els boscos dels Pirineus - Gastronomia - Viure als Pirineus -Territoris\n19:52h. Divendres, 20 d'Abril de 2018\nAixí ho demostra un article amb participació de Lluís Brotons, investigador del CSIC al CREAF, que estudia com ha variat el límit superior del bosc dels Pirineus en els últims 50 anys. Segons l’estudi, el límit del bosc ha pujat cap amunt de la muntanya una mitjana de 40 metres i la disminució de la pressió ramadera n’és un dels principals causants. Contràriament al que s’ha cregut fins ara, el canvi climàtic jugaria un paper molt menys important.\nviurealspirineus 18 de Març de 2016 (08:59 h.)\nPrat d'Aguiló. Autor: Lluís Coll.\nEls boscos tenen la seva pròpia dinàmica: poden guanyar terreny, perdre’l o mantenir-se estables. Amb l’objectiu d’entendre quines variables afecten aquesta dinàmica, Aitor Ameztegui i el seu equip van comparar el límit del bosc en els Pirineus catalans entre els anys 1956 i 2006. Segons ells hi havia dos factors claus que jugaven un paper important en l’avenç o retrocés d’aquest límit: el canvi dels usos del sòl (abandonament de terres i pràctiques tradicionals a causa de l’èxode rural) i el canvi climàtic.\nLes zones on més s’ha desplaçat el límit del bosc són aquelles en que més han canviat els usos del sòl. Fa 50 anys hi havia més càrrega ramadera, amb un nombre de bestiar més gran i amb presència d’ovelles en transhumància, un sistema de pastures en continu moviment que mantenia el bosc a ratlla. Ara, aquesta càrrega ha disminuït i és més freqüent veure ramats de vaques, que no causen tan impacte en l’entorn.\nD’altra banda, l’estudi no va trobar evidències significatives que poguessin relacionar les modificacions del límit del bosc amb l’augment de les temperatures. Aquest resultat és molt rellevant ja que aquest límit acostuma a estar molt influenciat pel clima, i per tant podria esperar-se, en un futur, una pujada més evident. Tot i així, Ameztegui aclareix que “no és que el clima no hi jugui un paper, sinó que en comparació amb els canvis d’usos, és molt més petit”.\nTAGS: els canvis ramaderia tradicional han provocat


Dos ferits en caigudes a l'Alt Urgell i el Berguedà, un dels quals es precipita 30 metres - Regió7 :: El Diari de la Catalunya Central\nDos ferits en caigudes a l'Alt Urgell i el Berguedà, un dels quals es precipita 30 metres\nredacció | manresa 09.10.2016 | 00:00\nEls Bombers de la Generalitat van fer dos rescats de muntanya ahir a l'Alt Urgell i el Berguedà. D'una banda, es va rebre un avís a les 11.28 h que un home de 80 anys s'havia precipitat per un barranc de 30 metres a la zona de muntanya de les Bordes d'Escàs, al nucli d'Arcavell, dins del municipi de les Valls de Valira. L'avís va activar dues dotacions, una de terrestre i una altra d'aèria, amb el Grup d'Actuacions Especials especialitzat en salvaments i rescats al medi natural (GRAE). Per treure l'home del lloc on havia caigut va caldre fer la maniobra de gruatge, que consisteix a immobilitzar el ferit -que estava en estat menys greu- amb una llitera i pujar-lo aèriament fins a l'helicòpter. Posteriorment ha estat traslladat a l'hospital Arnau de Vilanova de Lleida, amb un altre helicòpter del SEM\nD'altra banda, un altre home de 49 anys va caure mentre feia marxa a Capolat, el Berguedà. Es va rebre l'avís a les 12.09 h. L'home s'havia accidentat en caure mentre feia una marxa a la zona de Trasserra. Va quedar ferit menys greu i el van traslladar a l'hospital Sant Bernabé de Berga. Els Bombers van fer ahir tres rescats més en territori natural arreu del país.


Festa i tradició en Alcublas amb la participació del Museu Valencià d'Etnologia | MUVAET\nFesta i tradició en Alcublas amb la participació del Museu Valencià d'Etnologia\nExposició "Alcublas va de fiesta"\nEl passat estiu es va celebrar la 'ia Jornada sobre la Jota en Alcublas', una trobada que pretenia acostar-se a l'evolució de la jota en esta localitat dels Serrans des de la dècada de 1970 fins a l'actualitat i que pretenia obrir un debat sobre el seu futur.\nOrganitzada per l'Associació Cultural Les Alcublas (ACLA), la jornada va comptar amb la col·laboració de Fermín Pardo, qui va presentar, acompanyat d'un grup de músics i balladors, una ponència titulada 'El ball solt en les Alcublas', sobre les característiques de la jota en la localitat. Durant la jornada, a més de realitzar-se un taller de ball, es va presentar un documental, elaborat per Roser Santolaria, sobre els últims protagonistes de la jota en la localitat en els anys 50 i 60, quan esta activitat era un divertimento quotidià i no una manifestació folklòrica tal com hui és entesa.\nCom a projectes per a 2015 es troben la celebració d'una segona jornada sobre la la jota, amb la presentació d'un nou documental sobre la història de la jota a Alcublas i la participació de diversos grups de ball d'altres localitats, i molt especialment la gravació d'un disc en què arreplegar els testimonis musicals d'aquells últims tocadors i cantadors que van mantindre viva la jota fins als anys 70 del segle passat i que encara seguixen en actiu.\nTambé en el mes d'agost l'ACLA, amb la col·laboració del Museu Valencià d´Etnologia, va presentar l'exposició 'Alcublas va de fiesta', sobre l'origen i evolució de les festes que formen part del calendari festiu tradicional de la localitat. La labor de documentació realitzada amb motiu del muntatge ha obert diverses línies de treball, entre les que destaquen la dedicada a l'estudi de la indumentària tradicional local i l'elaboració d'un llibre en què s'arrepleguen els nombrosos testimonis gràfics recopilats, analitzant el passat, present i futur de les festes.


«Portes la responsabilitat familiar de mantenir la qualitat i l’estima en el que fas» - Empordà\nENTREVISTA Xeve Feliu Mestre d'aixa de l'Escala\n«Ara, qui vol una barca nova tira pel plàstic i qui restaura una embarcació de fusta és per un valor patrimonial o sentimental»\nL'Escala | 24·10·21 | 08:00 | Actualitzat a les 10:27\nEl mestre Xeve Feliu de l'Escala EDUARD MARTÍ\nXeve Feliu representa la sisena generació de la família dedicada a la construcció i restauració d'embarcacions de fusta en actiu més antiga d'Europa. El seu desig seria ara construir una barca de bell nou, cosa que no ha pogut fer mai, encara. Fa més de trenta anys que treballa com a mestre d’aixa. És l’últim que queda al port de l’Escala. Ell ha recollit la saviesa de les cinc generacions que l’han precedit amb la voluntat de continuar mantenint viva la flama de Drassanes Sala, la història de la qual es remunta fins al 1853 i que va aplegar fa uns anys Rafel Bruguera en un llibre.\nQuan va iniciar les primeres passes com a mestre d’aixa?\nAls 16 anys, amb el pare, quan vaig deixar la Formació Professional.\nAbans segur que ja s’hi entretenia.\nSí, i la feina venia a casa, també. Quan feien vaixells nous i es calafatava molt, al vespre enfilàvem l’estopa tots, érem cinc i ho fèiem tots allà davant la televisió. Això, des que tinc ús de raó. Mig jugant, però ja hi remenàvem. I a les drassanes, de petit, hi anàvem a jugar, però jugàvem fent feina.\nA aquesta edat ja volia dedicar-s’hi?\nA mi m’agradava molt la mecànica, però quan vaig veure el pa que hi donaven no em va interessar. Ja s’havia convertit en un canviador de peces i de mecànic, aquell que arreglava les peces que es feien malbé, feies poc. Tot i que són coses que m’han anat bé. Al final, són coneixements.\nQuan comença a fer de mestre d’aixa, l’ofici ja havia començat a transformar-se?\nEl moment en què es mecanitza i entren les màquines elèctriques és quan hi ha el canvi. Entren màquines i eines noves que fan la mateixa feina, més fàcil que ràpid, però continua sent molt artesà, manual, no permet gaires més invents. Mai serà, això, com fer mobles d’Ikea.\nQuè exigeix aquest ofici: experiència, instint...?\nL’avi Vadoret (Salvador Sala Granés) –el besavi, a qui no vaig conèixer– sempre deia: home de molts oficis, pobre segur. I, sí, perquè has d’acabar sabent de molts temes: una mica de mecànica, de ferrer, de soldador, una mica de torner per fer-nos els perns a mida. Hi ha moltes coses que t’has d’adaptar i dominar. I és cert, és una feina bastant intuïtiva, has de tenir una mica d’ull.\nEn una època de la seva vida va viatjar a Austràlia.\nHi vaig anar per un tema personal i al cap d’una setmana ja havia trobat feina en unes drassanes al port de Sidney que es dedicaven només a fusta, fent velers antics, un lloc fantàstic i ben pagat. Però vaig tornar.\nHavent après coses noves.\nSempre s’aprèn. El més maco d’aquest ofici és que no està mai après del tot i qui es pensa que ho sap tot és el més burro. Sempre hi ha maneres millors de fer les coses, diferents, les pots adaptar i com més coses veus, més possibilitats tens després.\nAlguna embarcació en la qual hagi treballat la recorda especialment?\nTotes són especials perquè totes tenen una personalitat i una història. Però aquest hivern n’hem fet dues de molt maques: una mallorquina de quasi set metres, que estava molt abandonada i que l’hem deixada com una nina, i un vaixell de salvament anglès del 1923 fet amb laminat, tecnologia punta aleshores, que estava molt malament. Hi hem treballat cinc mesos seguits i ha estat una feina molt bonica que hem fet conjuntament amb el mestre d’aixa de Palamós, Nicolas Stoll. Era una feina seva, però necessitava reforç. Amb un altre mestre d’aixa, sí que aprens coses i ell aprèn de tu.\nI són tan pocs els que queden...\nSí, i cadascun està a la seva zona i no ens desplacem, normalment.\nEl mestre d'aixa Xeve Feliu explicant secrets de la restauració d'embarcacions durant el taller d'embarcacions tradicionals EDUARD MARTÍ


Detingut un lladre que havia escalat la façana d'un bloc a la Part Alta per entrar a robar | Reusdigital.cat diari de Reus. Notícies i actualitat del Camp de Tarragona\nImatge d'arxiu d'un tram del carrer dels Ferrers de la Part Alta de Tarragona\nAgents dels Mossos d'Esquadra de la comissaria de Tarragona van detenir, el passat diumenge, un jove de 19 anys, de nacionalitat marroquina i sense domicili conegut, com a presumpte autor d'un delicte de robatori amb força. Els fets van tenir lloc a primera hora de la tarda, quan els policies van ser requerits per un incident al carrer dels Ferrers de la Part Alta.\nSegons la informació obtinguda, un jove havia escalat per la façana fins al primer pis i havia donat cops a la finestra per poder accedir a l'interior. Tot seguit, el lladre va continuar donant cops a una altra finestra fins que va poder obrir-la i es va veure sorprès per un veí. Llavors, el lladre va marxar del lloc i va baixar del pis per on havia accedit. Les patrulles que van arribar al lloc van localitzar un grup de joves al carrer.\nFetes les gestions amb els testimonis, sempre segons el relat policial, els mossos van identificar un d'aquests joves com el presumpte autor del robatori amb força per escalament. Es tractava d'un jove de 19 anys amb diversos antecedents policials per delictes contra el patrimoni. El detingut va passar ahir a disposició judicial i va quedar en llibertat amb càrrecs.


La ILP ja està al Congrés - VaDeBraus\nLa ILP ja està al Congrés\n19/02/2011 21/02/2011 Paco Píriz\nLa ILP ja és al Congrés dels Diputats. El passat dijous, dia 17 de febrer, la Federació d’Entitats Taurines de Catalunya es va desplaçar fins a Madrid i va registrar la sol.licitud d’obertura per poder iniciar la recollida de les 500.000 signatures. Aquesta iniciativa legislativa popular pretén aconseguir la derogació de la prohibició dels toros a Catalunya, aprovada el 28 de juliol pel Parlament, al mateix temps que blindar la Festa dels toros al territori espanyol, declarant-la Bé d’Interès Cultural.\nA més, també es demana que els menors de 14 anys puguin assistir a les corrides de toros a Catalunya, una llei també aprovada per la Generalitat des de fa diversos anys.\nAproximadament en 15 dies, el Congrés donarà llum verda a l’inici de recollida de signatures, previst per a principis del mes de març, abans que comenci la fira de Falles. A partir d’aquest moment, es disposarà de nou mesos per presentar aquest mínim de 500.000 signatures perquè sigui admesa a tràmit.\nAl mateix temps, la Federació taurina catalana ha fet arribar el següent comunicat de premsa a tots els mitjans de comunicació:\n“Volem explicar a tots els mitjans i tots els aficionats, la motivació d’atorgar en aquesta edició, els tradicionals Premis Pere Balañá Espinós, a persones o institucions íntegrament de Catalunya.\nAquest any, l’entitat, ha decidit no oferir el tradicional sopar de gala, per entendre que les circumstàncies no són les adequades i si, en canvi, organitzar un sopar de treball. Es pretén una trobada de tots els aficionats i representants de totes les Federacions d’Espanya per donar inici oficial a la recollida de les 500.000 signatures necessàries, perquè la ILP pugui passar a tramitar al Congrés dels Diputats. Al seu torn, aprofitar l’acte per seguir demanant la col.laboració de l’aficionat perquè es faci fedatari.\nHem volgut premiar en l’edició d’aquest any, a diferents persones i mitjans de la nostra terra, que han aguantat estoicament el dur cop de la prohibició i que estan al peu del canó en aquesta dura travessia del desert. El nostre objectiu fonamental és el de solucionar el problema tant de Catalunya com de tot Espanya perquè mai més es puguin produir situacions que signifiquin un punyalet per a la nostra Festa.\nTot això no impedeix, que agraïm i reconeguem públicament la tasca de tots aquells que s’han bolcat d’una manera o d’una altra amb aquesta causa. En especial els mitjans de comunicació, especialitzats o no, que han defensat incansablement que qualsevol ciutadà espanyol pugui tenir la llibertat d’anar a una plaça de toros a tot Espanya. Per a tots ells, el nostre reconeixement, la nostra gratitud i la nostra més humil petició que segueixin donant suport a aquesta ILP que és en definitiva, bona per a tots.\nFinalment, lamentem que persones o institucions que podien merèixer aquest guardó s’hagin pogut sentir molestes per no figurar en els premis. Demanem, de tota manera, la seva comprensió. Tant de bo que, el proper any, puguem tenir cent premis per a tots i bon humor per celebrar-ho i, una vegada més, demanem que prevalgui la unió de tots, per treure aquesta empresa endavant.”\n← Febrer: Mes de les conferencies\nEurotoro a Barcelona →\nUn comentario en “La ILP ja està al Congrés”\nComo no se donde colgarlo… cuelgo esta cancion de unos amigos mios a favor de la tauromaquia, ellos son llamados LOS ROCKEROS DE CRISTO REY y el tema se llama “Oi! Torero”


Algaida tindrà un consell per fomentar la participació i el debat en l’àmbit cultural | Essaig.cat\nParticipants a Algaid’Art 18\nEl ple de l’Ajuntament d’Algaida va aprovar el reglament del nou Consell Municipal de Cultura del Municipi d’Algaida, un “òrgan consultiu d’assessorament, informació i debat entre els diversos sectors de la cultura i les arts”. L’objectiu final de la creació d’aquest òrgan és “contribuir a la canalització de la participació ciutadana en els assumptes relacionats amb la cultura en l’àmbit municipal”.\nPoden formar part d’aquest consell els representants de la Corporació Municipal d’Algaida i el personal tècnic de l’Ajuntament. Així mateix també les associacions i entitats que realitzen activitats vinculades amb la cultura en el municipi en els àmbits de les arts escèniques, arts plàstiques, patrimoni cultural i artístic, musical, periodístic, escoles artístiques, biblioteques i arxius, noves tecnologies aplicades a les arts, entre d’altres. Així mateix, individualment, persones vinculades a la cultura i a les arts dels pobles d’Algaida, Pina i Randa.\nSegons consta en el reglament, els objectius d’aquest Consell Municipal de Cultura són:\nMantenir un espai d’estudi, debat i informació sobre aspectes culturals amb la presència de l’administració municipal, el conjunt d’entitats culturals radicades al municipi i la ciutadania interessada.\nPossibilitar que les línies d’actuació cultural de l’Ajuntament d’Algaida comptin amb la consulta i assessorament dels sectors implicats.\nFomentar i vehicular la col·laboració entre les entitats culturals del municipi.\nDefensar i potenciar la llengua i cultura catalana pròpia de les Illes Balears.\nLa regidora de Cultura, Margalida Garcias, explica que Algaida “és un municipi molt actiu des de tots els àmbits i vessants del món de la cultura. El recent èxit de participació d’artistes i de visitants a l’Algaid’Art, la nit de les arts plàstiques del municipi, és un fet que ho evidencia. A banda d’això, tenim tot el llegat de Ramon Llull, els premis Castellitx que nasqueren fa 50 anys, escriptors, pensadors, historiadors del municipi, els Cossiers com a exponent de la cultura popular, Titoieta Ràdio o es Saig i una biblioteca molt activa amb un bon dinamitzador com és Bartomeu Salas”. Per tot plegat, hem pensat que és molt adient i necessari comptar amb un òrgan on tots aquests agents hi estiguin representats”, afegeix.


【American crew fragrances】 | Dressinn\nAmerican crew fragrances a dressinn - la millor selecció de productes al millor preu. Mai havia set tant fàcil navegar i comprar per internet articles de botiga-moda. I el millor de tot és que et portem el material de botiga-moda que necessitis directament a la porta de casa. La majoria de productes American crew fragrances s’envien ràpidament, 24 hores després d’haver fet la compra a dressinn. Com a distribuïdor autoritzat de American crew fragrances tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material American crew fragrances de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a dressinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de dressinn. Estarem encantats en donar resposta a totes les teves preguntes i a ajudar-te en tot el que necessitis!


Raimon Aliaga González, d'Alcàntera de Xúquer, nou campió d'Espanya de Frontenis infantil - Notícies de La Ribera i La Vall\nAlcàntera del Xúquer Esports Portada\nPosted By: Vicent Tafaner Portalés 656 Views 0 Comment\nAlcàntera de Xúquer compta amb un nou campió entre el seu veïnat. El jove Raimon Aliaga González s’ha fet amb el Campionat d’Espanya de Frontenis Preolímpic per Federacions celebrat durant els passats dies 4, 5 i 6 de juny en el poliesportiu de Carlet. Va aconseguir el triomf al costat del seu company de club i veí de Guadassuar Álex Martí. Aliaga va començar la seua formació a l’escola del club local, en Alcàntera, per a traslladar-se, l’any passat, a l’Escola de Frontenis de Guadassuar, on milita actualment. A més, porta dos anys completant la seua formació mentre entrena en el Centre de Tecnificació de València.\nMalgrat la seua curta edat -té 12 anys- els seus entrenadors diuen d’ell que la característica que més li permet estar sempre pugnant pel triomf és la seua gran competitivitat, senyal del seu gran esperit de lluita. Dins el Frontenis, Aliaga practica les tres modalitats disponibles: Preolímpic, Olímpic i Paleta Goma. Des de l’Ajuntament d’Alcàntera de Xúquer, Julio García celebra que a tan ràpida edat, un veí de la localitat s’haja fet amb aquest Campionat d’Espanya: “És tot un orgull per a Alcàntera. És una mostra de les seues grans habilitats i determinació per a aconseguir sempre els seus objectius. Des de les institucions no podem fer una altra cosa que donar-los suport en tot el que facen i estar al seu costat perquè puguen formar una carrera esportiva i personal plena d’èxits”.\nSumacàrcer inverteix 5.000 euros en el control i benestar de les colònies felines\nAlcàntera de Xúquer va eixir al carrer i va caminar per a lluitar contra la malaltia del càncer. La primera marxa solidària organitzada per la Regidoria de Sanitat de l’ajuntament que dirigeix Julio García va comptar amb un excel·lent suport i va aconseguir recaptar exactament 940 euros, que aniran destinats íntegrament a l’Associació Espanyola de Lluita contra el Càncer, amb la qual s’afavorirà la investigació científica contra una malaltia excessivament present en la societat. […]


Leonardo Nicolas Arderiú: La polèmica sobre la religió també viatga en autobús\nLa polèmica sobre la religió també viatga en autobús\nLes batalles religioses es lliuren ara en els autobusos de les grans ciutats. La campanya publicitària va començar a Londres, lema provocador i irònic: Probablement Déu no existeix. Deixa de preocupar-te i gaudeix la vida.La campanya ha molestat a col·lectius de creients Les donacions -de 3 a 550 euros- són suficients per a pagar la publicitat, durant 15 dies, de dos autobusos de Barcelona i estendre-la a Madrid i, potser, a València i Bilbao.\nDes de Nadal, un vehicle recorre la localitat madrilenya amb l'el eslògan «Déu sí existeix, gaudeix de la vida en Crist». Per la seva banda, la presidenta de la Comunitat, Esperanza Aguirre, va respondre així quan va ser interrogada sobre la polèmica: «Vivim en un país lliure.\nla campanya a favor del cristianisme ideada pel centre Cristià de Reunió arribarà a mitjan la pròxima setmana als carrers de Madrid. Ara com ara, l'autobús de la línia 493 recorrerà Fuenlabrada, Leganés i Aluche fins al pròxim 30 de març.\nYo crec que aixo de deu es verdad i el que diuen de que tens que pensar i no fiarte del que et diuen i et fan creure\nPublicado por leo en 4:00


Sala multim�dia Els nostres experts Enlla�os d'inter�s M�s informaci�: Universitat de Barcelona\nTel�fon: 934 035 416\nEspectacle de titelles L'origen de la vida a la Terra i l'evolució dels éssers vius Estàs interessat en l’espectacle infantil de titelles L’origen de la vida a la Terra i l’evolució dels éssers vius?\nSi vols conèixer aquest projecte de divulgació científica de la Universitat de Barcelona, en aquest espai pots trobar tota la informació. Si, a més, vols contactar amb la Unitat de Cultura Científica i Innovació (UCC+i) de la UB, coordinadora de la activitat, ho pots fer a ucc@ub.edu.\n«Fa uns 14.000 milions d’anys va néixer l’Univers a partir d’una gran explosió coneguda com a Big Bang». Així s’inicia l’espectacle, que explica l’origen de la vida a la Terra. Sota el guiatge de Charles Darwin, pare de la teoria de l’evolució, i de Susanna i Emma, dues girafes de 150 anys que no saben per què tenen el coll més curt que les girafes actuals, s’explica quins són els diversos mecanismes implicats en el procés evolutiu. Es tracta d’un espectacle amb un gran component visual que té com a objectiu principal fomentar l’interès dels infants per la ciència. Aquesta activitat s’emmarca dins l’Any Darwin a la UB, que commemora el bicentenari del naixement d’aquest naturalista i, alhora, el 150è aniversari de la publicació de la seva obra revolucionària en la història del pensament modern: L’origen de les espècies.\nL’activitat s’adreça principalment a infants de 6 a 9 anys, tot i que gràcies a les representacions amb públic familiar dutes a terme fins ara, s’ha pogut observar que la franja d’edat pot ser molt més àmplia.\nLa durada de la representació és de 45 minuts aproximadament.\nUn espai fosc per poder veure les titelles fluorescents de l’inici.\nUn espai de 3 x 3 m per poder muntar el teatrí.\nUn focus addicional al de l’espectacle.\nUn equip d’àudio amb lector de CD.\nUna hora i mitja per muntar i desmuntar.\nLa Unitat de Cultura Científica i Innovació (UCC+i) de Comunicació de la Universitat de Barcelona va iniciar la seva activitat l’any 2008 gràcies al suport de Ministeri de Ciència i Innovació i de la Fundació Espanyola per a la Ciència i la Tecnologia (MICINN-FECYT).\nEls objectius de l’UCC+i són apropar la recerca de la UB a la societat, fomentar les vocacions científiques entre el jovent, i contribuir a millorar la cultura científica entre els ciutadans.\nEnguany, la UCC+i de la UB ha decidit posar en funcionament activitats adreçades a fomentar l’interès dels més petits per la ciència. Concretament, s’han organitzat dos projectes: unes visites teatralitzades i un espectacle de titelles infantil amb motiu de l’Any Darwin, i un concurs d’idees creatives adreçat a joves de 15 a 19 anys.\nEn un futur proper la UCC+i es proposa com a objectiu produir i difondre noves activitats de divulgació adreçades a diferents públics, i actuar com a caixa de ressonància per als diferents projectes de divulgació organitzats per altres agents de la Universitat de Barcelona.\nAccés a la notícia-vídeo de l'espectacle Formulari que cal emplenar per sol·licitar l'espectacle (pdf) Edici�: Comunicaci� UB\n�ltima actualitzaci� o validaci�:29.12.2009


Sabadell destina 135.000 euros a subvencionar projectes esportius\nun suplement de gairebé 20.000 euros\nSabadell destina 135.000 euros a subvencionar projectes esportius de clubs i entitats\nS'incrementa la dotació de la convocatòria com a mesura per lluitar contra els efectes de la Covid-19\nSabadell - Dilluns, 29/06/2020 - 13:25\nLa xifra és superior als 117.000 euros destinats l’any passat, ja que compta amb un suplement de 18.000 euros. Es tracta d’una de les mesures incorporades al pla de xoc ‘Sabadell després de la Covid-19’, amb l’objectiu de donar recolzament a les entitats esportives i contribuir a la reactivació del sector.\nEl termini d’execució de les activitats és entre l’1 de gener i 31 de desembre de l2020 i poden sol·licitar ajuts totes les entitats i clubs inscrits en el Registre Municipal d’Entitats que hagin organitzat activitats esportives. La convocatòria de l’any passat va beneficiar 46 projectes esportius, d’un total de 48 sol·licituds presentades.\nAmb aquest augment de 18.000 euros es preveu poder contribuir a reactivar el sector, després de tres mesos d’inactivitat. El suplement també beneficiarà les línies de subvenció de les activitats de promoció de l’esport escolar i de les de promoció de l’esport femení, que s’aprovaran en els pròxims mesos.


Alumnes GNMI: Mariona González - ESCI-UPF News\nMariona González: “Em vaig fixar en les destinacions d’intercanvi”\nFoto: Mariona González\nVaig descobrir ESCI-UPF al Saló de l’ensenyament i des que vaig parlar amb els alumnes i professors que estaven a l’stand, vaig quedar sorpresa i amb ganes de voler estudiar aquest grau. Feia molts anys que deia que la carrera que jo estudiés hauria de tenir la paraula “internacional”. Les assignatures que estaven escrites al catàleg em van cridar molt l’atenció, però la primera cosa en què em vaig fixar van ser totes les destinacions que es mostraven en el programa Erasmus. A més, el fet s’hagi d’aprendre una llengua nova, a banda de l’anglès, t’obre molt les portes. Vaig pensar que era una carrera amb moltes sortides i molt polifacètica.\nD’aquí a cinc anys en tindré 24, així que em veig amb la carrera acabada. M’agradaria estar en una empresa multinacional ubicada a l’estranger. Qualsevol país em sembla una bona opció, tot i que el món asiàtic em crida molt l’atenció i no descarto anar durant una temporada a treballar allà. Em veig en el departament d’International Sales, Marketing, Export o algun semblant. Seria ideal poder viatjar per negocis i tenir l’oportunitat de conèixer noves cultures i maneres de fer. Mai és massa tard per aprendre, així que tampoc descarto la idea de cursar un màster a distància.\nMarta Garro: “La carrera requereix molt d’esforç, però ens emportem grans recompenses!”\nMariona González: “Em vaig fixar en les destinacions d'intercanvi”\nJuan López: “La pasión por viajar y la economía me llevaron a elegir el GNMI”\nAlumnos de ESCI-UPF explican cuáles fueron los motivos que les llevaron a estudiar los grados que se ofrecen en la universidad y comparten sus sueños e ilusiones de su futuro profesional.